
Ministru kabineta rīkojums Nr. 532
Rīgā 2023. gada 23. augustā (prot. Nr. 41 21. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Lai atbilstoši Ministru kabineta 2023. gada 18. aprīļa rīkojumam Nr. 226 “Par pedagogu zemākās darba samaksas likmes pieauguma grafiku laikposmam no 2023. gada 1. septembra līdz 2025. gada 31. decembrim” no 2023. gada 1. septembra nodrošinātu pedagogu zemākās darba samaksas likmes paaugstināšanu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 13 207 900 euro, tai skaitā:
· 1.1. Izglītības un zinātnes ministrijai (resors "62. Mērķdotācijas pašvaldībām") – 9 494 508 euro;
· 1.2. Izglītības un zinātnes ministrijai – 2 174 479 euro;
· 1.3. Aizsardzības ministrijai – 3 644 euro;
· 1.4. Zemkopības ministrijai – 12 586 euro;
· 1.5. Labklājības ministrijai – 6 799 euro;
· 1.6. Tieslietu ministrijai – 1 968 euro;
· 1.7. Kultūras ministrijai – 1 506 332 euro;
· 1.8. Veselības ministrijai – 7 584 euro.
· 2. Izglītības un zinātnes ministrijai, Aizsardzības ministrijai,  Zemkopības ministrijai, Labklājības ministrijai, Tieslietu ministrijai, Kultūras ministrijai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no valsts budžeta programmas 02.00.00 "Līdzekļi neparedzētiem gadījumiem" atbilstoši šā rīkojuma 1. punktam.

